jkorsvik/nowiki_second_scrape_merged huggingface dataset:
Intel HD and Iris Graphics

Intel HD Graphics er en serie integrerte grafikkprosessorer som benyttes av Intel i deres Intel Core i3/i5/i7. Grafikkprosessorene er produsert i samme pakning som mikroprosessorene, og ble lansert i januar 2010.
Intel Iris Graphics og Intel Iris Pro Graphics er integrerte grafikkprosessorer som ble lansert sammen med enkelte av Intels høyytelse «Haswell» mikroprosessorer I 2013. Iris Pro Graphics var den første i serien med innebygd eDRAM.


== Referanser ==
Heinz Lammerding

Heinz Bernard Lammerding (født 27. august 1905 i Dortmund i Tyskland, død 13. januar 1971 i Bad Tölz) var en tysk SS-general. Han var høyeste befal for Waffen-SS-divisjonen Das Reich da massakren ved Oradour-sur-Glane ble gjennomført i juni 1944. 
Lammerding meldte seg inn i SA og NSDAP i 1931 og i SS i 1935. Under krigen ble han belønnet med Jernkorset og Jernkorsets ridderkors. Han fikk graden Gruppenführer i 1945.
En fransk rett rett dømte ham i 1953 for krigsforbrytelser in absentia. Tyske myndigheter nektet imidlertid å utlevere ham. Etter flere års anmodninger om å utlevere ham vurderte Frankrike å sendt inn spesialstyrker for å hente ham, men han døde før det ble en realitet.Lammerding døde av kreft i 1971. Over 200 tidligere SS-kollegaer møtte opp i begravelsen hans.


== Referanser ==


== Litteratur ==
Guy Penaud, La «Das Reich», 2° SS Panzer Division, Éditions de La Lauze, Périgueux (France)
Myggen (film)

Myggen er en norsk biografisk dokumentarfilm fra 1996 om den norske fotballspilleren Erik Mykland. Regi og manus er ved Thomas Robsahm.
Den ble lansert med undertittelen portrett av en fotballkunstner.


== Handling ==
Filmen skildrer ett år av livet til Erik «Myggen» Mykland, som var en av 1990-årenes mest populære og omtalte norske fotballspillere. Dokumentaren skildrer livet hans i 1995. Dette var et år som lå an til å bli meget godt for Myggen, men som skulle som skulle bli en stor karrieremessig nedtur. Etter et godt år i 1994 opplevde han nå å bli vraket fra landslaget. Han var stadig i media på grunn av uttalelser om toppidrett, røyking og alkohol. Midt oppi dette ble han dessuten far for første gang. Filmen skildrer hans liv både på banen og hjemme.


== Om filmen ==
VGs anmelder gav den terningkast tre.Filmen ble ingen publikumssuksess.


== Medvirkende ==
Erik Mykland
Arne Scheie
Egil Olsen
Nils Arne Eggen


== Referanser ==


== Eksterne lenker ==
(en) Myggen på Internet Movie Database 
(no) Myggen i Nasjonalbibliotekets filmografi 
(no) Myggen hos Filmfront 
Intervju med Thomas Robsahm om filmen (NRK-programmet På kino, 28. januar 1996)
Borgja

Borgja (også skrevet Borgia; uttalt bårja) er en storgård og matrikkelgård med gårdsnummer 51 i Bø i Telemark. Det er den største gården i Bø og også en av de eldste gårdene i kommunen. Borgja (Borgia) er også navnet på slekten som eide og brukte gården senest fra slutten av 1500-tallet til 1927, og som fra 1600-tallet var en av Bøs fremste storbondeslekter. Gården omfatter i dag rundt 400 dekar dyrket jord og 3000 dekar skog.


== Historie ==
Borgja ligger på et høydedrag i Bø mellom Hasarudbekken i sørvest og jernbanelinjen i nordøst. Navnet betyr omtrent «gressletten oppe på bakken», og kommer av norrønt Borgvin; det ble i 17–1800-tallets danske skriftspråk også skrevet Borgen.
Gården antas å ha eksistert siden de første århundrene e.Kr. Den er første gang nevnt i skriftlige kilder på 1500-tallet, og hadde da 4 tønner skyld, i likhet med mange andre gårder i bygda. En stor del av jorden var dyrkbar, og fra 1600-tallet begynte Borgja å fremstå som en av Bøs fremste storgårder.Rundt 1600 ble gården brukt av Torgrim Borgja. Hans sønn Steinulv Borgja overtok gården i 1610, og arbeidet seg kraftig opp, var flere ganger nevnt som lagrettemann og var lensmann i Bø 1640–1642, da tinget ble holdt på Borgja. Steinulv samlet stor rikdom, i alt 16 tønner 1 hud jordegods. Han var død i 1645 og enken Ingeborg Einarsdotter fra Staurheim satt da med gården. Feskattlisten fra 1657 viste at Borgja hadde den nest største buskapen i bygda med 2 hester, 14 kyr, 23 sauer, 9 geiter og 1 gris; bare Vreim var litt større. Halvor Steinulvsson Borgja (1625–1692) satt med gården i andre halvdel av 1600-tallet, og var en av bygdas rikeste menn med et jordegods på 34 tn 1 mæle, og var lensmann i Bø 1653–1656.Gjennom 1700-tallet og 1800-tallet fortsatte Borgja å være en av Bøs største gårder. Halvor Borgja har blitt beskrevet som «litt av en konge» i Bø på 1800-tallet, og var internasjonalt kjent som oppdretter av storfe. Han vant blant annet førstepremie i en internasjonal utstilling i København i 1888. Borgja ble eid av Steinulv Borgjas etterkommere, med familienavnet Borgja (Borgia), til gården ble solgt ut av slekten i 1927.Borgja ble kjøpt av høyesterettsadvokat, forretningsmann og filantrop Eivind Eckbo (som blant annet eide Widerøe og som stiftet Eckbos Legat) i 1935. Gården omfattet da 450 dekar innmark og 2500 dekar skog, og per 1955 var det 600 dekar dyrket mark. Eckbo kjøpte en rekke eldre bygninger fra 16- og 1700-tallet som var i ferd med å forfalle, som ble flyttet til Borgja og restaurert, og gårdstunet omfatter i dag en rekke kulturminner. En av hans store interesser var vegetarisk kosthold og folkehelse, og han satte igang biodynamisk drift med vekt på bruk av naturgjødsel og kompostering. Eivinds sønn, advokat og partileder for Anders Langes parti Eivind Eckbo jr. (kalt «Billy»), overtok gården i 1950. Den ble senere overtatt av hans sønn, også kalt Eivind Eckbo, som er politiker for Senterpartiet.


== Referanser ==
Gustav Bauers regjering

Regjeringen Gustav Bauer var en koalisjonsregjering under Weimarrepublikken i Tyskland, fra 21. juni 1919 til 27. mars 1920. Den avløste regjeringen Scheidemann som ikke ville akseptere Versaillestraktaten. Etter DDPs inntreden i regjeringen i oktober 1919, var den støttet på den såkalte Weimarkoalisjonen. Regjeringen Bauer gikk selv av etter Kapp-kuppet, og ble avløst av regjeringen Müller I.


== Sammensetning ==


== Referanser ==
USA-mesterskapet på 25 km 2015

USA-mesterskapet på 25 km 2015 (2015 USATF 25km Championships) ble arrangert 4. mai 2015, som en del av gateløpet Fifth Third River Bank Run i Grand Rapids i Michigan i USA. 


== Resultater, herrer ==


== Resultater, kvinner ==


== Eksterne lenker ==
USA Track and Field - 2015 USATF 25km Championships Arkivert 30. august 2016 hos Wayback Machine.
Runnerspace.com - 2015 Results - USATF 25 km Championships
USA-mesterskapet på 100 miles fjelløp 2015

USA-mesterskapet på 100 miles fjelløp 2015 (USATF 100 Mile Trail Championships) ble arrangert 31. januar 2015, som en del av ultraløpet Rocky Raccoon 100 i Huntsville i Texas i USA.


== Resultater, herrer ==


== Resultater, kvinner ==


== Referanser ==


== Eksterne lenker ==
Generelt
ISA T&F - USATF 100 Mile Trail Championships Arkivert 30. august 2016 hos Wayback Machine.
Tejas Trails - Rocky Raccoon 100 Mile Trail RunResultater
USA T&F - 2015 USATF 100 Mile Trail Championships Arkivert 20. september 2016 hos Wayback Machine.
USA-mesterskapet i 10 kilometer kappgang 2015

USA-mesterskapet i 10 kilometer kappgang 2015 (2015 USATF 10km Race Walk Championships) ble arrangert 7. juni 2015, i Earth City i Missouri i USA.


== Resultater, senior ==


=== Menn ===


=== Kvinner ===


== Resultater, junior ==


=== Menn ===


=== Kvinner ===


== Referanser ==


== Eksterne lenker ==
USA T&F - 2015 USATF 10km Race Walk Championships Arkivert 9. september 2015 hos Wayback Machine. (resultater)
Scott Wilson

Scott Wilson (født 29. mars 1942, død 6. oktober 2018) var en amerikansk film-og TV-skuespiller. 
Han spilte i mer enn 50 filmer, inklusive Natten var het, Med Kaldt Blod, Den store Gatsby, Dead Man Walking, Pearl Harbor, og Junebug. I 1980 fikk Wilson fikk en Golden Globe-nominasjon for Beste mannlige Skuespiller for sin rolle i Den Niende Konfigurasjon. Han spilte veterinær Hershel Greene på AMC tv-serien The Walking Dead fra 2011 til 2014. Han hadde en fast rolle i TV-serien CSI: Crime Scene Investigation som casino mogul Sam Braun.


== Referanser ==


== Eksterne lenker ==
(en) Scott Wilson på Internet Movie Database 
(sv) Scott Wilson i Svensk Filmdatabas 
(da) Scott Wilson på Filmdatabasen 
(da) Scott Wilson på Scope 
(fr) Scott Wilson på Allociné 
(en) Scott Wilson på AllMovie 
(en) Scott Wilson på AllMovie 
(en) Scott Wilson hos Rotten Tomatoes 
(en) Scott Wilson hos The Movie Database 
(en) Scott Wilson hos Behind The Voice Actors
Svensk mesterskap i friidrett 2015

Svensk mesterskap i friidrett 2015 var det 120. svenske mesterskapet i friidrett.
Følgende delkonkurranser ble arrangert: 

SM 10 km landevei - 18. april i Malmö
SM halvmaraton - 9. mai i Stockholm
SM i stafetter - 16.  til 17. mai på Sollentunavallen i Sollentuna
SM i maraton - 30. mai som en del av Stockholm Marathon i Stockholm
SM for lag - 1. juli på Baldershovs IP i Sundsvall
Stora SM (hovedmesterskapet) - 7.  til 9. august på Hällåsen i Söderhamn
SM i 100 km landevei - 8. august i Stockholm
SM i mangekamp - 5.  til 6. september på Gunder Hägg-stadion i Gävle
SM i terrengløp - 24.  til 25. oktober i Uddevalla


== Medalevinnere ==


=== Menn ===


=== Damer ===


== Referanser ==
Laurentius av Uppsala

Lars (latin: Laurentius, død 3. eller 4. mars 1267) var en svensk prest og fransiskaner som var erkebiskop av erkebispedømmet Uppsala fra 1256 og frem til sin død i 1267.


== Liv og virke ==
Laurentius ble muligens født i Enköping.Han inntrådte som fransiskanermunk i Enköpings franciskankonvent og ble presteviet. Ettersom hans kloster nettopp (ca. 1250) var grunnlagt da han inntrådte, er det blitt spekulert at det var lite trolig at de hadde rukket å få svenske munker, og at han derfor kan ha vært utenlandsk.


=== Erkebiskop ===
Han ble valgt til erkebiskop av Uppsala omkring 1256, eventuelt i 1255. Han ble bispeviet i Lund. 
Kort etter ankom et pavelig skriv. Paven uttrykte sin tiltro til den svenske monark Birger Jarl. Situasjonen i Sverige var på denne tid fortsatt ustabil. Det var stadig kiving om tronen, noe som senere fikk forskjellige aktører til å skattlegge geistligheten for å få råd til å føre sine kriger.
Et nytt paveskrig i 1257 uttrykte pavens støtte til et korstok østøver, mot de svenske deler av Finland som enten ikke var blitt kristnet, eller som hadde glidd tilbake i apostasi. Inspirasjonen kom fra korstogene til Jerusalem.
Ved Skänninge möte i mars 1248 var sølibatet blitt innført i den katolske kirke i Sverige. Laurentius var streng i denne sak. Sølibatet var på dette tidspunkt ennå ikke fast etablert i Sverige, trass i pavelige påbud og straffetrusler. Den vanlige begrunnelse for avviket var at Sverige hadde en så lav befolkning at men mente at det var nødvendig for prestene å gifte seg og få barn.Sølibatsbudet ble imidlertid lindret noe ved blant annet brev fra pave Alexander IV i 1258 og 1259 som bestemte at de av kirkens menn som brøt mot sølibatet ikke skulle bannlyses automatisk. I 1259 skrev Laurentius likevel til biskopene i Linköping og Växjö og sa at de prester som brøt mot sølibatet skulle reise til Uppsala for absolusjon. 
Laurentius var med på å påbegynne flyttingen av domkirken (Gamla Uppsala kyrka) fra Gamla Uppsala til Östra Aros, det vil si til dagens Uppsala, men det er usikkert hvorvidt man virkelig begynte å bygge den nye kirken i hans levetid.
Han ble begravd i Enköping, som på grunn av dette forhold antas å ha vært hans hjemby.Da pave Klemens IV ikke ville anerkjenne den etterfølger om ble valgt, og hans foreslåtte kandidat ikke ville, drøyde det syv år før Uppsala fikk en ny erkebiskop, Folke Johansson Ängel.


== Referanser ==
Dornier Merkur

Dornier Komet («Comet»), eller Merkur («Mercury»), Do C, Do D, og Do T var en familie av fly produsert i Tyskland på 1920-tallet, opprinnelig som små passasjerfly, men ble også brukt militært. De tidligste fly i serien var i utgangspunktet landflyversjoner av Delphin flybåt, og selv om Delphin og Komet/Merkur serien skilte seg fra hverandre ble endringer og forbedringer fra et fly ofte tilpasset i de andre.


== Konstruksjon og utvikling ==
Den første Komet (Do C III Komet I) benyttet vingen, halen, og selv den øvre del av skroget fra de tidlige Delphin-versjoner, men erstattet nedre del av skroget med sponsoner. I metallbunnen var understellet montert. Stempelmotoren ble også flyttet fra sin særegne posisjon over nesen til en vanlig plassering i skroget. I kabinen var det plass for en pilot og fire passasjerer. En forbedret versjon, Do Komet II ble fløyet første gang 9. oktober 1922 og ble i stor utstrekning eksportert til land som Colombia, Spania, Sveits, og Sovjetunionen.
Do Komet III fra 1924 var en nesten helt ny design som hadde mange likheter med Delphin III. Kabinen var utvidet med plass til ytterligere to passasjerer og vingen var hevet over skroget og montert på korte stag. Denne versjonen ble eksportert til Danmark og Sverige, men ble også produsert på lisens i Japan av Kawasaki.
I 1925 ble Komet III erstattet av Do B Merkur 1 som hadde et endret haleror og lengre vinger. I den var det installert en BMW-VI motor og den ble lansert som Do B Merkur II Typen ble mye brukt av Deutsche Lufthansa som hadde om lag 30 Merkur i drift samtidig, og den ble også eksportert til Brasil, Kina, Colombia, Japan, Sveits og Tyskland.
Do C og Do D var militære versjoner, tidligere brukt som skolefy og eksportert til Chile og Colombia, sistnevnte med pongtonger og bruk som torpedo-bomber. De ble bygget for den jugoslaviske kongelige marine. Betegnelsen Do T ble brukt for et landbasert ambulansefly.


== Operatører ==


=== Sivile operatører ===
 Colombia
 TysklandDeutsche Lufthansa
Deutsche Luft-ReedereiSveitsAd Astra AeroUkraina SovjetunionenDeruluft
Dobrolyot


=== Militære operatører ===
 ChileDet chilenske flyvåpn
Den chhilenske marine ColombiaColombias flyvåpenKongeriket JugoslaviaKongelige jugoslaviske marine


== Referanser ==


== Litteratur ==
Donald, David, red. (1997): The Encyclopedia of World Aircraft. Leicester, UK: Blitz Editions. ISBN 1-85605-375-X.
Hooks, Mike (juni 2016): «Dornier Rising» i: Aeroplane 44 (5), s. 48–53. ISSN 0143-7240.
Stroud, John (1966): European Transport Aircraft since 1910. London: Putnam.
Stroud, John (januar 1984): «Wings of Peace—Part 4: Dornier Komet and Merkur» i: Aeroplane Monthly 12 (1), s. 34–39. ISSN 0143-7240.
Taylor, Michael J. H. (1989): Jane's Encyclopedia of Aviation. London: Studio Editions. s. 327.
World Aircraft Information Files. London: Bright Star Publishing. s. File 892 Sheet 26.


== Eksterne lenker ==
(en) Dornier Komet – kategori av bilder, video eller lyd på Commons

German aircraft between 1919-1945, Histaviation
Dornier Kiebitz

Dornier Lapwing var et ubemannet militært rekognoseringsplattform som brukes på krigsskueplasser til rekognosering som å fl
lete etter mål .


== Referanser ==


=== Litteratur ===
Cyril von Gersdorff, Kurt Knobling og Carl Bode. Helikoptre og Gyroplanes. Bernard & Graefe Verlag Utgivere. 1999. ISBN 3-7637-6115-2
Dornier Seastar

Dornier Seastar er et turboprop-drevet amfibefly som i stor grad er bygget av komposittmaterialer. Det er utviklet av Claudius Dornier Jr. i Tyskland. Det fløy for første gang i 1984. Claude Dorniers sønn Claudius jr, grunnla Dornier Seawings AG (nå '"Dornier Seaplane Company)


== Konstuksjon og utvikling ==
Seastar er en parasollvinget flybåt med to motorer montert i en enkelt nacelle over vingene i en «push-pull» konfigurasjon. I den generelle utforming ligner det sterkt på det nyskapende Dornier Wal hel-metal endekker fra 1920-tallet som ble bygget i over 250 eksemplarer ( inklusive  Roald Amundsens N-24 og N-25), og den direkte og større etterfølgeren, Dornier Flugzeugwerke's Dornier Do 18 fra 1930-tallet.
Den første prototypen ble bygget fra metallvingene på en Dornier Do 28 og med store stag som festet  vingene til sponsonene. Det foretok sin jomfrutur fra Hamburg 17. august 1984. Den andre prototypen som representererte den endelige konstruksjon var større, og hadde en ny komposittvinge med et sett støttestag til skroget. Det første flyet fløy fra Oberpfaffenhofen den 24. april 1987.I oktober 2009 annonserte Dornier at de ville sette i gang produksjon av Seastar.I mai 2010 annonserte Dornier at de ville bygge Seastar i Saint-Jean-sur-Richelieu, omtrent en halvtime fra Montreal, Quebec, Canada.Selskapet har siden blitt et joint venture med to kinesiske statseide selskaper og har planer om å bygge flyet på to steder, i Oberpfaffenhofen i Tyskland, og i Wuxi, Kina.I januar 2016 annonserte Dornier at Seastar skulle bygges av Diamond Aircraft Industries.


== Spesifikasjoner (Seastar CD-2) ==


== Referanser ==


== Eksterne lenker ==
Dornier Seastar
Verdensmesterskapet i fjelløp

Verdensmesterskapet i fjelløp (World Mountain Running Championships) er et internasjonalt mesterskap i fjelløp, som arrangeres av WMRA, World Mountain Running Association.
Det konkurreres for menn og kvinner, i senior- og juniorklasse, samt lagkonkurranse.
Mesterskapet ble første gang arrangert i 1985, som World Mountain Running Trophy, og fikk sitt nåværende navn i 2009.


== Mesterskap ==


== Vinnere ==
nb  Italias Elisa Desco vant opprinnelig kvinneklassen i 2009, men ble senere diskvalifisert for erytropoietin (EPO).


=== Vinnere, kort løype ===


== Se også ==
Europamesterskapet i fjelløp
Verdensmesterskapet i langdistansefjelløp


== Referanser ==


== Eksterne lenker ==
GenereltWMRA - World Mountain Running AssociationMedaljevinnere og utgaverWorld Trophy (1985-2008)/World Championships (2009 on) World Mountain Running Association - Results
Doctor Strange (film)

Doctor Strange er en amerikansk spillefilm produsert av Kevin Feige med regi av Scott Derrickson, basert på tegneserien Doctor Strange av Steve Ditko og Stan Lee. Filmen hadde premiere 4. november 2016.Blant filmens rolleinnehavere finner man Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen og Tilda Swinton.


== Handlingsreferat ==
I Katmandu går en trollmann, Kaecilius, og hans ildsjeler inn i Kamar-Taj og halshugger en bibliotekar. De stjeler noen få sider fra et eldgammel, mystisk dokument som tilhører "den gamle" en trollmann som har undervist hver eneste student ved Kamar-Taj - inkludert Kaecilius, i mystikk. "Den gamle" forsøker å følge etter forræderne, men Kaecilius og hans følgere kommer seg unna. I New York City skader Stephen Strange, en velstående, anerkjent og arrogant nevrokirurg, begge hendene sine alvorlig i en bil-ulykke, slik at han ikke kan operere. 
Kirurg Christine Palmer forsøker å hjelpe ham videre, men Strange prøver forgjeves ulike eksperimentelle operasjoner for å helbrede hendene sine. Strange får vite om Jonathan Pangborn, en handicappet som på mystisk vis fikk tilbake bena sine. Pangborn tar Strange med til Kamar-Taj, hvor han blir tatt inn av Mordo, en trollmann under "den gamle" som demonstrerer sine kunnskaper og godtar motvillig å trene Strange - hvis arroganse og ambisjon minner om Kaecilius. Desillusjonert av Strange og "den gamle" som trosser naturens lover, avviser Mordo sin karriere som trollmann og reiser sin vei. 


== Skuespillere ==
Benedict Cumberbatch som Dr. Stephen Strange.
Chiwetel Ejiofor som Karl Mordo
Rachel McAdams som Christine Palmer.
Benedict Wong som Wong
Michael Stuhlbarg som Nicodemus West
Benjamin Bratsom som Jonathan Pangborn.
Scott Adkins som Lucian
Mads Mikkelsen som Kaecilius
Tilda Swinton som "the Ancient One"


== Referanser ==


== Eksterne lenker ==
(en) Doctor Strange på Internet Movie Database 
(no) Doctor Strange hos Filmfront 
(sv) Doctor Strange i Svensk Filmdatabas 
(da) Doctor Strange i Danmark Nationale Filminstitut 
(fr) Doctor Strange på Allociné 
(nl) Doctor Strange på MovieMeter 
(en) Doctor Strange på AllMovie 
(en) Doctor Strange på Rotten Tomatoes 
(en) Doctor Strange på Metacritic 
(en) Doctor Strange på Box Office Mojo
Eivind Eckbo (1873–1966)

Eivind Eckbo (født 2. mai 1873 i Fet, død 18. mars 1966 i København) var en norsk høyesterettsadvokat, major, industrimann, legatstifter og filantrop.
Han har blitt beskrevet som «en av de mest særpregede og allsidige gründere i norsk næringsliv i første halvdel av 1900-tallet», og er også kjent for å ha etablert Eckbos Legat. Han var sentral i etableringen av Norges Rederiforbund, der han var daglig leder til 1915. I 1920- og 1930-årene ble han storaksjonær i blant annet Saugbrugsforeningen og Hafslund. Han samlet etterhvert mange av sine eierinteresser i selskapet Forenede Industrier AS (Forina); virksomheten omfattet tekstilindustri, teglverk, mineralindustri, hoteller og en større aksjepost i Dreyers Forlag, og Forina hadde aksjemajoriteten i flyselskapet Widerøe fra 1947.
En av Eckbos store interesser var folkehelse og vegetarisk kosthold, og han kjøpte storgården Borgja i Bø i 1935, der han drev eksperimenter med biodynamisk gårdsdrift og samlet og restaurerte en rekke kulturminner.Han var far til advokaten og politikeren Eivind Eckbo (1927).


== Referanser ==
Eckbos Legat

Eckbos Legat, tidligere Eckbos Legater, er en av Norges største allmennyttige stiftelser, og ble etablert av Eivind Eckbo fra 1923. Eckbos Legater bestod opprinnelig av flere ulike legater med forskjellige formål, men er nå samlet i én stiftelse. Stiftelsen forvalter en formue på rundt 1,5 milliarder kroner.


== Referanser ==